text: El Teatre Bartrina inaugura l'espectacle "C.A.M.E.S" simultàniament amb 10 ciutats catalanes | La Guia De Reus
  Inici Actualitat El Teatre Bartrina inaugura l'espectacle "C.A.M.E.S" simultàniament amb 10 ciutats catalanes
  El Teatre Bartrina inaugura l'espectacle "C.A.M.E.S" simultàniament amb 10 ciutats catalanes
  El Teatre Bartrina de Reus inaugura, de forma conjunta i simultàniament amb 10 teatres municipals de Catalunya, l'espectacle sonor "C.A.M.E.S.: Comèdies Auditives en Moviment Espontànies i Sensorials", de la companyia Escarlata, projecte de producció pròpia de Transversal Xarxa d'Activitats Culturals, de la qual Reus n'és membre. Serà el 27 de març, Dia Mundial del Teatre.
  Els espectadors, proveïts d'audioguies sense fils per escoltar la peça de forma individual i simultània a tot el grup -d'entre 7 i 12 persones a casa passi, participen de manera activa en la visita guiada fins a convertir-se en els protagonistes de la seva pròpia obra. "C.A.M.E.S." permet a l'espectador posar-se en la pell de l'actor i viure l'experiència de ser artista.
  L'espectacle s'estrenarà el 27 de març a deu teatres municipals de deu ciutats de Catalunya: Teatre Bartrina (Reus), Teatre Auditori de Granollers (Granollers), Teatre Auditori de Sant Cugat (Sant Cugat), Teatre Kursaal (Manresa), Teatre Monumental (Mataró), Teatre Municipal (Girona), Teatre El Jardí (Figueres), Teatre Principal (Vilanova i la Geltrú), Teatre Principal (Olot) i Teatre Auditori Felip Pedrell (Tortosa).
  La imatge gràfica de "C.A.M.E.S"
  El Consorci Transversal Xarxa d'Activitats Culturals, està format per 10 ciutats mitjanes de Catalunya: Figueres, Girona, Reus, Sant Cugat del Vallès, Mataró, Manresa, Vilanova i la Geltrú, Granollers, Tortosa i Olot, amb la missió de treballar en favor de la promoció i defensa de la cultura.
  El Consorci produeix nous projectes en l'àmbit de la creació i la cultura, amb el convenciment que tot el territori és igualment generador i receptor de propostes, i comparteix la necessitat de la intervenció des de l'administració pública en el reequilibri dels serveis culturals.
  El 2017 es va decidir impulsar els projectes de producció pròpia, tant en el camp de les arts visuals com de les arts escèniques (en anys alterns). Un acord de tirar endavant una proposta anual que tingui lloc a tots els municipis de la xarxa simultàniament.
  Article anteriorAvancen els tràmits per mantenir els contractes d'arrendament dels paradistes del Mercat del Carrilet